OpenLLM-France/wikimedia huggingface dataset:
# Johan Svanberg

Johan Frithiof Isidor "John" Svanberg (Estocolm, 1 de maig de 1881 – Estats Units, 11 de setembre de 1957) va ser un atleta suec, especialitzat en les curses de fons, que va competir a primers del segle xx.
El 1906 va prendre part en els Jocs Intercalats d'Atenes, on disputà dues proves del programa d'atletisme en què guanyà la medalla de plata: les 5 milles i la marató.
Dos anys més tard diputà els Jocs d'Estocolm, on guanyà el bronze en la cursa de les 5 milles. En la marató acabà vuitè, mentre en les tres milles per equips quedà eliminat en les rondes preliminars.

## Referències

* 1 2 «John Svanberg Olympic Results». sports-reference.com. Arxivat de l'original el 31 de gener 2012. [Consulta: 31 octubre 2015].
# Gunnar Wennerström

Gunnar Erik Emanuel Wennerström (Ör, Mellerud, Västra Götaland, 27 de juny de 1879 – Estocolm, 2 de juny de 1931) va ser un waterpolista i nedador suec que va competir a principis del segle xx. El 1908 va guanyar la medalla de bronze en la competició de waterpolo dels Jocs Olímpics de Londres.
En aquests mateixos Jocs va disputar dues proves del programa de natació, els 1500 metres lliures i els relleus 4x200 m lliures, però en ambdues quedà eliminat en sèries.

## Referències

* 1 2 «Gunnar Wennerström Olympic Results». sports-reference.com. Arxivat de l'original el 15 de desembre 2012. [Consulta: 22 novembre 2015].
# Vlastimil Lada-Sázavský

Vlastimil Lada-Sázavský (Praga, Àustria-Hongria, 31 de març de 1886 – Praga, Txecoslovàquia, 22 d'abril de 1956) va ser un tirador bohemi que va competir a principis del segle xx.
El 1906 va disputar els Jocs Olímpics d'Atenes, però quedà eliminat en sèries de la prova de floret individual. Dos anys més tard, als Jocs de Londres, disputà les quatre proves del programa d'esgrima. Guanyà la medalla de bronze en les competició de sabre per equips, formant equip amb Bedřich Schejbal, Otakar Lada, Vilém Goppold von Lobsdorf i Jaroslav Šourek-Tuček. En les proves d'espasa i sabre individual no aconseguí cap medalla.

## Referències

* 1 2 «Vlastimil Lada-Sázavský Olympic Results». sports-reference.com. Arxivat de l'original el 25 de setembre 2013. [Consulta: 20 desembre 2015].
# Jaroslav Tuček

Jaroslav Tuček (24 d'agost de 1882 – ?) va ser un tirador austrohongarès de naixement que va competir a principis del segle xx, primer representant Bohèmia i posteriorment Txecoslovàquia en els dos Jocs Olímpics que disputà.
El 1908 va prendre part en els Jocs Olímpics de Londres, on disputà tres de les quatre proves del programa d'esgrima. Guanyà la medalla de bronze en les competició de sabre per equips, formant equip amb Vlastimil Lada-Sázavský, Bedřich Schejbal, Vilém Goppold von Lobsdorf i Otakar Lada. En les proves d'espasa individual i sabre individual quedà eliminat en sèries.
Dotze anys més tard, als Jocs d'Anvers, i com a representant de Txecoslovàquia disputà la prova de sabre individual, on no passà de la primera ronda.

## Referències

* 1 2 3 «Jaroslav Tuček Olympic Results». sports-reference.com. Arxivat de l'original el 26 d'octubre 2012. [Consulta: 20 desembre 2015].
# E. J. Jones

E. J. Jones va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «E. J. Jones Olympic Results». sports-reference.com. Arxivat de l'original el 5 de febrer 2013. [Consulta: 27 desembre 2015].
# Thomas Wedge

Thomas Grenfell Wedge (Saint Ives, Cornualla, 15 d'agost de 1881 - Penzance, Cornualla, 11 de desembre de 1964) va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «Thomas Wedge Olympic Results». sports-reference.com. Arxivat de l'original el 2 d’abril 2015. [Consulta: 27 desembre 2015].
# Edward Jackett

Edward John Jackett (Falmouth, Cornualla, 4 de juliol de 1878 – Middlesbrough, 11 de novembre de 1935) va ser un jugador de rugbi anglès que va competir a primers del segle xx.
El 1908 va guanyar la medalla de plata en la competició de rugbi dels Jocs Olímpics de Londres.
Nascut a Falmouth, va jugar d'home del darrere al Falmouth RFC, al Leicester Tigers i amb la selecció de Cornualla. Va disputar 13 partits amb la selecció anglesa de rugbi entre 1905 i 1909. També va jugar tres partits amb els British and Irish Lions.
Era germà del també jugador de rugbi Richard Jackett.

## Referències

* 1 2 «Edward Jackett Olympic Results». sports-reference.com. Arxivat de l'original el 2013-09-17. [Consulta: 22 març 2016].
* ↑ John Jackett rugby union Scrum.com
# Imoh Ezekiel

Imoh Ezekiel (nascut el 24 d'octubre de 1993) és un futbolista professional nigerià que juga com a davanter. Va fer una aparició amb la selecció de Nigèria el 2014.

## Carrera de club

Ezekiel es va incorporar a l'Standard de Lieja el gener de 2012, debutant el 19 de febrer de 2012, entrant com a substitut al minut 85 en una derrota per 4-2 davant el Zulte Waregem. El 2 de juliol de 2013, se li va adjudicar un contracte millorat que el mantindrà al club fins al 2017. El 31 de juliol de 2014, Ezekiel va ser transferit al club Al-Arabi de la Qatar Stars League per uns 8 milions d'euros. L'11 d'agost de 2018, Ezekiel es va incorporar al Kortrijk de la Primera Divisió A belga amb un contracte de tres anys.
El març de 2024, Ezekiel va fitxar pel club de la Lliga I UTA Arad.

## Carrera internacional

Ezekiel va rebre la seva primera convocatòria a la selecció de Nigèria el febrer de 2014. Ezekiel va guanyar el seu primer partit sènior el 6 de març, en un empat 0-0 amb Mèxic en un partit amistós després d'entrar com a substitut a la segona part de Victor Moses.
Va ser seleccionat per Nigèria per a la seva plantilla provisional de 35 homes per als Jocs Olímpics d'estiu de 2016.

## Palmarès

Konyaspor
* Supercopa de Turquia: 2017
Al Jazira
* Lliga professional dels Emirats Àrabs Units: 2020–21
Lalitpur City
* Nepal Super League : 2023
Equip Olímpic de Nigèria
* Medalla de bronze als Jocs Olímpics d'estiu: 2016
Individual
* Màxim golejador de la Super League del Nepal : 2023

## Referències

* ↑ «Oficial: Imoh Ezekiel, nuevo fichaje de Las Palmas» (en castellà). AS, 09-02-2018.
* ↑ «Zulte-Waregem vs. Standard Liège – 19 febrer 2012» (en anglès). Soccerway. [Consulta: 14 maig 2018].
* ↑ «Imoh Ezekiel pens new Standard Liege deal». Arxivat de l'original el 4 març 2016. [Consulta: 24 desembre 2013].
* ↑ , 31-07-2014.
* ↑ «Imoh Ezekiel geland in Guldensporenstadion» (en neerlandès). Kortrijk, 11-08-2018. Arxivat de l'original el 4 setembre 2018. [Consulta: 14 agost 2018].
* ↑ «BUN VENIT, EZEKIEL IMOH» (en romanian). www.uta-arad.ro, 17-03-2024. [Consulta: 18 març 2024].
* ↑ Oluwashina Okeleji. «Uncapped trio called up by Nigeria». BBC Sport, 10-02-2014. [Consulta: 11 febrer 2014].
* ↑ «Mexico vs. Nigeria 0:0». flashscore.com. [Consulta: 13 març 2014].
* ↑ Oluwashina Okeleji. «Kelechi Iheanacho included in Nigeria's Olympics squad». BBC Sport, 24-06-2016. [Consulta: 25 juny 2016].

## Enllaços externs

* Fitxa de Imoh Ezequiel a national football teams
# Cal Drapaire

«Cal Drapaire» té aquests significats:
* Cal Drapaire (Barcelona)
* Cal Drapaire (Sant Boi de Llobregat)
# Abramo Albini

Abramo Albini (Garzeno, 29 de gener de 1948) és un remer italià, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la prova del quatre sense timoner del programa de rem. Formà equip amb Renato Bosatta, Tullio Baraglia i Pier Angelo Conti Manzini. Quatre anys més tard, als Jocs de Múnic, fou desè en la mateixa prova.

## Referències

* ↑ «Olympedia – Abramo Albini». [Consulta: 2 maig 2023].
# Adolf Möller

Adolf Möller (25 d'octubre de 1877 – 10 de novembre de 1968) va ser un remer alemany que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla de bronze en la prova de quatre amb timoner com a membre de l'equip Favorite Hammonia.

## Referències

* ↑ «Adolf Möller Olympic Results». sports-reference.com. Arxivat de l'original el 12 d'agost 2011. [Consulta: 19 setembre 2015].
# Akio Sohda

Akio Sohda (japonès: 左右田 秋雄) (Dalian, 10 d'abril de 1909 - valor desconegut) va ser un jugador d'hoquei sobre herba japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata com a membre de l'equip japonès en la competició d'hoquei sobre herba.

## Referències

* ↑ «Akio Sohda Olympic Results». sports-reference.com. Arxivat de l'original el 11 d'octubre 2012. [Consulta: 15 juliol 2018].
# Seuth Khampa

Seuth Khampa (8 de setembre de 1962) és una velocista laosiana. Va competir en els 100 metres femenins als Jocs Olímpics d'Estiu de 1980. Va ser la primera dona laosiana que va representar Laos als Jocs Olímpics.

## Referències

* ↑ «Seuth Khampa Olympic Results» (en anglès). Sports Reference. Arxivat de l'original el 2020-04-18. [Consulta: 19 setembre 2020].
* ↑ «First female competitors at the Olympics by country» (en anglès). Olympedia.
# Antonina Makhina

Antonina Makhina (rus: Антонина Викторовна Махина) (Riazan, 4 de març de 1958), de casada primer Dumtxeva i posteriorment Zelikóvitx, és una remadora russa, ja retirada, que va competir durant les dècades de 1980 i 1990.
El 1980 va prendre part en els Jocs Olímpics de Moscou on guanyà la medalla de plata en la prova de scull individual del programa de rem. Absent als Jocs de Los Angeles de 1984 pel boicot soviètic als Jocs, el 1988, a Seül, guanyà una segona medalla de plata, en aquesta ocasió en el quàdruple scull. Formà equip amb Irina Kalimbet, Svetlana Mazyi i Inna Frolova. El 1992, als Jocs de Barcelona, representant l'Equip Unificat, guanyà una medalla de bronze en la prova del quàdruple scull del programa de rem. Formà equip amb Tatiana Ustyuzhanina, Katsiarina Karsten i Elena Khloptseva.
En el seu palmarès també destaquen sis medalles al Campionat del món de rem, dues d'or, dues de plata i dues de bronze, entre les edicions de 1981 i 1987.

## Referències

* ↑ «Olympedia – Antonina Makhina-Dumcheva-Zelikovich». [Consulta: 8 gener 2024].
* ↑ «World Rowing - Antonina ZELIKOVITCH» (en anglès). [Consulta: 8 gener 2024].
# Aladár Kovácsi

Aladár Kovácsi (Budapest, 11 de desembre de 1932 - Budapest, 8 d'abril de 2010) fou un pentatleta hongarès que va competir durant la dècada de 1950.
El 1952 va prendre part en els Jocs Olímpics de Hèlsinki, on disputà dues proves del programa de pentatló modern. Junt a Gábor Benedek i István Szondy guanyà la medalla d'or en la competició per equips, mentre en la competició individual fou dotzè.
En el seu palmarès també destaquen una medalla d'or, una de plata i una de bronze al Campionat del món de pentatló modern i dos campionats nacionals.

## Referències

* ↑ Aladár Kovácsi a Sports Reference (arxivat)
* ↑ Pyramid, A. W. E. «Magyar Olimpiai Bizottság» (en hongarès). [Consulta: 29 agost 2020].
# Alan Greene

Alan Greene (Denver, 29 d'agost de 1911 - 12 de març de 2001) fou un saltador estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició del salt de trampolí de 3 metres del programa de salts.

## Referències

* ↑ «Alan Greene Olympic Results». sports-reference.com. Arxivat de l'original el 16 de desembre 2012. [Consulta: 30 maig 2019].
# Bertil Göransson

Bertil Göransson (Limhamn, 9 de febrer de 1919 - Vårgårda, 10 d'abril de 2004) fou un remer suec que va competir durant les dècades de 1950. Feia de timoner.
El 1956 va prendre part en els Jocs Olímpics d'Estiu de Melbourne, on va disputar dues proves del programa de rem. Formant equip amb Olle Larsson, Gösta Eriksson, Ivar Aronsson i Evert Gunnarsson guanyà la medalla de plata en la prova de quatre amb timoner, mentre en la prova de vuit amb timoner fou quart.
En el seu palmarès també destaquen dues medalles de plata al Campionat d'Europa de rem de 1955, quatre campionats mundials de veterans, dos Campionats nòrdics i dotze campionats nacionals.

## Referències

* ↑ «Olympedia – Olle Larsson». [Consulta: 30 maig 2022].
* ↑ «Bertil Göransson - Sveriges Olympiska Kommitté» (en suec). [Consulta: 31 maig 2022].
* ↑ «Meritlista, Silverfyran - RoddSverige.nu», 13-05-2019. Arxivat de l'original el 2019-05-13. [Consulta: 30 maig 2022].
* ↑ Rudern – Europameisterschaften – Herren. Vierer m.Stm., Achter. sport-komplett.de
# Bruno Cipolla

Bruno Cipolla (Cuneo, 24 de desembre de 1952) és un remer italià, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la prova del dos amb timoner del programa de rem. Formà equip amb Primo Baran i Renzo Sambo. En el seu palmarès també destaca una medalla d'or al Campionat d'Europa de rem de 1967.

## Referències

* ↑ «Olympedia – Bruno Cipolla». [Consulta: 22 maig 2023].
* ↑ «Rudern - Europameisterschaften (Herren - Zweier m. Stm.)». [Consulta: 22 maig 2023].
* ↑ «World Rowing - Bruno CIPOLLA» (en anglès). [Consulta: 22 maig 2023].
* ↑ «Scheda Atleta». [Consulta: 22 maig 2023].
# Benjamin Calau

Benjamin Calau (Friedrichstadt, 1724 - Berlín, 1785) va ser un retratista alemany, que va utilitzar una tècnica encàustica.

## La vida

Calau va néixer a Friedrichstadt a Holstein el 1724, fill del pintor Christoph Calau. Es va formar amb el seu pare, i el 1743 el va seguir a Sant Petersburg, tornant a Alemanya el 1746. Es va traslladar a Leipzig el 1752, i quatre anys més tard va ser nomenat pintor de la cort. La seva obra consistia principalment en retrats i en caps pintats amb la seva pròpia imaginació. Normalment pintava en tons foscos, utilitzant sovint com a mitjà una forma de cera cartaginesa o púnica (cire éléodorique), que havia ideat en un intent de reviure una tècnica encàustica utilitzada a l'antiguitat i a la qual es referia Plini. El 1769 va publicar un llibre sobre el mètode, titulat Ausführlicher Bericht, wie das Punische oder das Eleodorische Wachs aufzulösen.
Va pintar alguns retrats per al Temple de l'amistat de Johann Wilhelm Ludwig Gleim, una col·lecció de pintures dels amics del poeta (en total més de 120 en el moment de la seva mort) que va guardar en dues habitacions de casa seva a Halberstadt.
El 1771 va anar a Berlín, on el rei li va concedir el dret exclusiu de fabricar i vendre la cera púnica. També va ser allà on va ajudar el científic Johann Heinrich Lambert amb la creació de la seva Farbenpyramide (piràmide de colors), concebuda com una investigació pràctica dels escrits teòrics sobre el color de Tobias Mayer. Lambert va publicar els resultats de les seves investigacions el 1772 com Beschreibung einer mit dem Calauischen Wachse ausgemalten Farbenpyramide ('Descripció d'una piràmide de colors pintada amb cera de Calau').
Va morir a Berlín el 1785.

## Referències

* 1 2 «VIAF Calau, Benjamin». [Consulta: 1r agost 2014].
* 1 2 3 4 5 Naumann, Robert. Archiv für die zeichnenden Künste, mit besonderer Beziehung auf Kupferstecher- und Holzschneidekunst und ihre Geschichte, Volumes 3-4. Leipzig: Rudolpg Weigel, 1857, p. 136.
* ↑ 'Benjamin Calau (1724 – 1785) ' in Lambert 2011, p.5
* ↑ Fernbach, Franz Xaver. Die enkaustische Malerei: ein Lehr- und Handbuch für Künstler und Kunstfreunde (en alemany). Verlag der literarisch-artistischen Anstalt, 1845, p. 18.
* ↑ «Porträt Johann Arnold Ebert». Museen Digital Sachsen-Anhalt.
* ↑ Richter, Simon. «Winckelmann's Progeny». A: Kuzniar, Alice A.. Outing Goethe and his Age. Stanford: Stanford University Press, 1996, p. 35–6. ISBN 9780804726153.
* ↑ Introduction to Lambert 2011.

## Bibliografia

* Johann Heinrich Lambert's Farbenpyramide, 2011.
* Aquest article incorpora text d'una publicació que ara és de domini públic: Bryan, Michael (1886). Calau, Benjamin. In Graves, Robert Edmund (ed.). Bryan's Dictionary of Painters and Engravers (A–K). Vol. I (3rd ed.). London: George Bell & Sons.
# José María Morelos (municipi)

José María Morelos és un municipi de l'estat de Quintana Roo. José María Morelos és el cap de municipi i principal centre de població d'aquesta municipalitat. Aquest municipi es troba a la part sud de l'estat de Quintana Roo. Limita al nord amb els municipis de Solidaridad, al sud amb Felipe Carillo Puerto, a l'oest amb l'estat de Campeche i a l'est amb el Carib.

## Referències

* ↑ Municipio de Isla Mujeres Arxivat 2018-04-21 a Wayback Machine. INAFED, 2015.

## Vegeu també

* Municipis de Quintana Roo
# Donald Arnold

Donald Arnold (Kelowna, 14 de juliol de 1935 - North Vancouver, 27 de juny de 2021) fou un remer canadenc que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre sense timoner del programa de rem. Formà equip amb Archibald McKinnon, Lorne Loomer i Walter D'Hondt. Quatre anys més tard, als Jocs de Roma, va guanyar la medalla de plata en la prova del vuit amb timoner del programa de rem.
En el seu palmarès també destaquen dues medalles als Jocs de la Commonwealth de 1958, així com quatre campionats nacionals.
El 1962 es va graduar a la Universitat de Colúmbia Britànica. Entre d'altre, ha estat inclòs al Canadian Olympic Hall of Fame i el British Columbia Sports Hall of Fame.

## Referències

* ↑ «Remembering the life of Donald ARNOLD» (en anglès). [Consulta: 11 agost 2022].
* 1 2 3 «Olympedia – Don Arnold». [Consulta: 11 agost 2022].
* ↑ «D.J. Arnold | Commonwealth Games Federation» (en anglès). Arxivat de l'original el 2022-08-11. [Consulta: 11 agost 2022].
# Donald Pretty

Donald Pretty (valor desconegut, 11 de juny de 1936) és un remer canandenc, ja retirat, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del vuit amb timoner del programa de rem. Vuit anys més tard, als Jocs de Tòquio, fou novè en la mateixa prova. En el seu palmarès també destaca una medalla d'or als Jocs de l'Imperi Britànic de 1958 i un campionat nacional. Posteriorment fou entrenador de la selecció canadenca de rem.

## Referències

* 1 2 «Olympedia – Wayne Pretty». [Consulta: 25 juliol 2022].
# Alfadòntids

Els alfadòntids (Alphadontidae) són una família de mamífers extints que visqueren durant el Cretaci superior. Se n'han trobat restes fòssils a Nord-amèrica i, molt més rarament, a Sud-amèrica.

## Referències

* 1 2 «The Paleobiology Database» (en anglès).
# HER-AGE

HER-AGE és un lloc de compres i d'exploració en línia per a articles de moda vintage i de luxe de segona mà autenticats amb certificació NFT. Va ser fundada el setembre de 2021 a Milà, Itàlia, per Alba Figueras, Alessandro Berna i Ataman Ersan. El nom "Her-Age" deriva de la paraula patrimoni.

## Història

Her-Age es va llançar en línia el setembre de 2021 amb una col·lecció privada de 500 peces de disseny vintage i de segona mà.
El setembre de 2022, la companyia es va associar amb el minorista de moda vintage amb seu a Milà L'Armadio di Laura. Van presentar la seva col·lecció anomenada "Pre-Loved Fashion Week Forever". Va combinar compres i peces ecosostenibles de Gianfranco Ferré, Hermès, Chanel i Vivienne Westwood.
L'octubre de 2022 a Milà, Alba Figueras va col·laborar amb Il Ponte, una casa de subhastes italiana, per compartir una col·lecció de 33 peces comissariades de diferents parts del món. El 2023, es va associar amb Cavalli e Nastri per presentar una selecció de peces de roba vintage de luxe durant la Setmana de la Moda de Milà Homme Primavera/Estiu 2024. Cavalli e Nastri i Her-Age van llançar Vintageland, un esdeveniment a través del qual els amants i experts del vintage poden reunir-se.

## Referències

* 1 2 Nast, Condé. «Moda, i nuovi trend digitali: metaverso, cyber fashion e Intelligenza Artificiale.» (en italià), 12-01-2022. [Consulta: 11 agost 2023].
* 1 2 «Her-Age» (en anglès americà). [Consulta: 11 agost 2023].
* ↑ «Past Auctions| Il Ponte Auctions | Auction Sales and Valuations | Old Master Paintings, Modern and Contemporary Art, Jewels and much more». [Consulta: 11 agost 2023].
* ↑ «Vintage Land» (en anglès). Arxivat de l'original el 2023-07-26. [Consulta: 11 agost 2023].
# Eckhard Martens

Eckhard Martens (Bützow, 12 de juny de 1951) és un remer alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de plata en la prova del quatre amb timoner del programa de rem. Formà equip amb Dietrich Zander, Reinhard Gust, Rolf Jobst i Klaus-Dieter Ludwig.
En el seu palmarès també destaquen una medalla d'or al Campionat del Món de rem de 1970 i dues medalles de plata al Campionat d'Europa de rem, el 1971 i 1973.

## Referències

* ↑ «Olympedia – Eckhard Martens». [Consulta: 13 juny 2022].
* ↑ «Rudern - Weltmeisterschaften. Achter - Herren». [Consulta: 13 juny 2022].
* ↑ «Rudern - Europameisterschaften (Herren - Achter)». [Consulta: 13 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
* ↑ Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlin: Schwarzkopf & Schwarzkopf, 2000, p. 255. ISBN 3-89602-348-9.
# Egbert Hirschfelder

Egbert Hirschfelder (Berlín, 13 de juliol de 1942 - Berlín, 31 de maig de 2022) fou un remer alemany que va competir durant la dècada de 1960.
El 1964 va prendre part en els Jocs Olímpics d'Estiu als Jocs de Tòquio, on guanyà la medalla d'or en la prova del quatre amb timoner del programa de rem. Formà equip amb Peter Neusel, Bernhard Britting, Joachim Werner i Juergen Oelke. Quatre anys més tard, als Jocs de Ciutat de Mèxic, guanyà la medalla d'or en la prova del vuit amb timoner. La tripulació d'aquest vuit fou l'encarregada de dur la bandera olímpica en la cerimònia inaugural dels Jocs de Múnic de 1972.
En el seu palmarès també destaquen dues medalles d'or i una de plata al Campionat d'Europa de rem, entre el 1963 i el 1967, i dos campionats nacionals.

## Referències

* ↑ «Der Berliner Ruder-Club trauert um Egbert Hirschfelder». [Consulta: 7 juny 2022].
* 1 2 «Olympedia – Egbert Hirschfelder». [Consulta: 7 juny 2022].
* ↑ Rudern – Europameisterschaften (Herren – Vierer m.Stm.), Rudern – Europameisterschaften (Herren – Achter). sport-komplett.de
# Eskild Ebbesen

Eskild Ebbesen (Silkeborg, Dinamarca 1972) és un remador danès, guanyador de cinc medalles olímpiques en cinc Jocs Olímpics consecutius.

## Biografia

Va néixer el 27 de maig de 1972 a la ciutat de Silkeborg, població situada a la regió de Midtjylland.

## Carrera esportiva

Va participar, als 24 anys, en els Jocs Olímpics d'Estiu de 1996 realitzats a Atlanta (Estats Units), on aconseguí guanyar la medalla d'or en la prova masculina de quatre sense timoner lleuger. En els Jocs Olímpics d'Estiu de 2000 realitzats a Sydney (Austràlia) aconseguí la medalla de bronze en aquesta mateixa competició, metall que tornà a ser daurat en els Jocs Olímpics d'Estiu de 2004 realitzats a Atenes (Grècia). En els Jocs Olímpics d'Estiu de 2008 realitzats a Pequín (Xina) tornà a obtenir l'or olímpic, i en els Jocs Olímpics d'Estiu de 2012 celebrats a Londres (Regne Unit) aconseguí la seva cinquena medalla olímpica, en aquesta ocasió la medalla de bronze.
Al llarg de la seva carrera ha guanyat 9 medalles en el Campionat del Món de rem, entre elles sis medalles d'or.